
DURANTE e reunion di 8 di juni 
2021 y despues di a revisa dato 
economico y monetario mas recien, e 
Comite di Maneho Monetario (CMM) 
di Banco Central di Aruba (BCA) 

a dicidi pa mantene e porcentahe 
actual di e tasa di e "reserve 
requirement" (reserva rekeri) na 7,0 
porciento. E tasa di e reserva rekeri 
t'e cantidad minimo di reserva cu 
banconan comercial mester mantene 
na BCA y ta 1gual na 7,0 porciento 
di nan obligacionnan cu ta vence 
den menos di 2 aña. A considera e 
siguiente informacion y analisis pa 
yega na e decision aki. 


RESERVANAN 
INTERNACIONAL 

E reservanan internacional 
(incluyendo e diferencia di 
revaluacion di oro y reserva di divisa) 
a aumenta cu Afl. 248,1 miyon, te 

cu y incluyendo 21 di mei 2021, 
compara cu fin di december 2020. E 
aumento aki ta debi principalmente 
na sosten di likides na Gobierno 

di Aruba di Gobierno Hulandes y 
entradanan mas halto relata na 
turismo. Reservanan oficial di divisa 
a nota un subida di Afl. 98,3 miyon. 
Consecuentemente, e reservanan 
oficial y e reservanan internacional 
a yega te na, respectivamente, Afl. 
2.306,2 miyon y Afl. 2.604,7 miyon 
riba 21 di mei 2021. 


Banco Central a 
abou pa credito 

constata un demanda mas 
na consumidor den april 2021 

Di e manera aki e reservanan a keda 
na un nivel adecua ora di compara 
nan cu e nivel critico di 3 luna di 


pago registra ariba cuenta coriente y 
e metrico di ARA di IMF (Grafico 1). 


DESAROYONAN DEN CREDITO 
Den april 2021, credito total a baha 
cu Afl. 44,2 miyon of 1,1 porciento 
te na Afl. 3.920,0 miyon, compara 
cu fin di 2020. Esaki ta debi n'e 
componentenan 'fiansa na individuo 
(-Afl. 25,1 miyon of -1,3 porciento), 
‘flansa na empresa’ (-Afl. 14,3 miyon 
of -0,9 porciento), y ‘otro’ (-Afl. 4,9 
miyon of -0,9 porciento). 

E categoria ‘fiansa na individuo’ a 
cay pa motibo di un demanda mas 
abou pa credito na consumidor y na 
un menos grado debi na un caida 
den hipoteca pa cas. Mientrastanto, 
e componente 'fiansa na empresa' a 


? 


Ayera 


5 5 5 5 35 uw ou tu 
2 GREE $ 9 9» 99 -rrr2g2ggg275799?7525.,25.,25B2B22322353525 


d d wx m nr 
a 


Kk ROG o 0 d opo KY A q^ O eN Oet A (WOO, oot oC 09.0 Sa GC 


mengua a causa di fiansa riba cuenta 
coriente, hipoteca comercial y fiansa 
riba termino di menos of 1gual na dos 
ana, di cual tur a nota caida. 


INFLACION 

E Indice di Prijs di Consumo (CPI), 
tabata 0,4 porciento mas abou na 
april 2021 compara cu e mesun 
luna di e aña anterior (Grafico 2). 
Esaki tabata primordialmente 
causa pa prijsnan mas abou den e 
categorianan “recreacion y cultura' 
y ‘pana y sapato'. E promedio di 
inflacion di 12 luna a baha te na -2,3 
porciento na april 2021. E promedio 
di inflacion di 12 luna, excluyendo 

e componentenan di energia y 
cuminda, tabata -1,0 porciento na 
april 2021 compara cu 0.1 porciento 
na december 2020. 


Formador a cuminsa na reuni cu stakeholdernan 


E trabounan pa yega na formacion di Gabinete Wever- 
Croes II a cuminsa y ta wordo parti den 4 diferente 


aspecto. 


area ta Salubridad. Cada reunion a 45 minuut. Despues 
di cada reunion e gremio ta wordo invita pa duna un 


declaracion den press room. 


Acuerdo di gobernacion entre Partidonan MEP y RAIZ. 


2. Reparticion di e carteranan. 3. Apunta Ministernan y 
screening. 4. Reunionnan cu Stakeholders. 


E proceso ta andando den bon direccion pa pronto 
presenta na Aruba e mihor Gobierno cu Aruba por tin 


den e temponan aki. 


Ayera diabierna 16 di juli for di lor te cu 7or PM a 
cuminsa e prome reunionnan cu Stakeholders. E prome 


Prensa ta bon bini of si tin pregunta cu prensa kier pa 
wordo haci, por manda esaki via whatsapp y lo manda 


bek e contesta via whatsapp. 


informacion. 


Esaki no ta un seccion pa bay live sino pa duna prensa 


Cada dia nos lo manda prensa e area cu lo wordo cubri 


pa dia. Aki ta sigui e schedule di e reunionnan cu e 
diferente seccionnan den salubridad p'ayera. 

Homber a perde su bida y dos otro persona a keda seriamente herida 





DIABIERNA den careda di 2'or di merdia a drenta un 


informe di un accidente frontal hop1 serio pabou di Napa 


Cura Cabai. Tres persona a resulta herida, den cual un 
no tabata reaciona mas. E accidente tabata entre un 
Toyota Yaris di dos porta color geel, y un Suzuki Swift 
blanco. 





Mesora a manda Polis, ambulance y Bombero 
urgentemente n'e sitio, mirando cu un di e victimanan 
tabata pega den e auto. Na yegada Polis a cuminsa sera 
e caminda pa trafico. Mientras na yegada di ambulance 
e paramediconan a cuminsa trata e victimanan n'e sitio, 
hopi lihet nan a ripara cu un di nan no tabata duna 
señal di bida mas. E prome ambulance hopi lihet a sali 
direccion di hospital, cu e chauffeur di e Suzuki Swift. 
Na yegada di e personal di Bombero, mesora nan a 
cuminsa corta e Toyota Yaris, p'asina libera e ocupante 


M 








cu tabata pega den e auto, e chauffeur di e Yaris no 
tabata duna senal di bida mas. E ocupante tabata un 
dama. E ocupante di e Yaris tambe a wordo transporta 
cu maximo urgencia pa hospital. A wordo papia di un 
accidente frontal, pero riba caminda mes no por a mira 
ningun marca di brake. 

Bomberonan n'e sitio despues di algun rato a libera 

e dama pasahero di e Yaris geel, mientras a tapa 

e vehiculo unda e curpa di e chauffeur a keda. 
Departamento Tecnico di Polis a presenta n'e sitio pa su 

parti di investigacion. Asina Aruba a conoce un morto di 
dos di 2021 mas den trafico. 

Pa 3:15pm dr. Texier a constata morto di John Davis, 
naci na Aruba di 57 aña di edad. John Davis, ta biba na 
Yuwana Morto y ta un mecanico masha popular y conoci. 
Pa colmo su mihor amigo a muri e siman aki y awe el a 
hay'e den un accidente pisa y a fayece n'e sitio mes. 


Cuerpo Policial Aruba y AWEMainta ta manda palabra 
di profundo condolencia na famia di e fayecido. 

DESPUES cu den algun ciudad na 
Hulanda awasero ultimo a crea basta 
incomodidad cu inundacionnan, ayera 
a surgi otro problema serio ora cu a 
nota kiebro den un dam na Limburg, 
cu a pone cu algun sector n'e parti 
pato di e ciudad, a wordo inunda. 

A sigui momentonan di angustia pa 
varios ora caminda autoridadnan 

a bay mester na bati alarma y a 
cuminsa un proceso di evacua algun 
lugar habita cerca di e dam, pero cu 
no ta comunidadnan grandi. 

Tambe a bati alarma pa algun otro 
sector di Limburg, pero e situacion 
den mayoria parti di e ciudad di 
Limburg, ta mustra di ta bou di 
control y tur cos ta sigul 
normal. || 


cu 100 persona morto of desapareci 
dor di inundacionnan cu a tuma 
lugar, movemento di tera cu a lastra 
cantidad dicas y edificionan bay cu 
nan. 


Tur esaki pa un torencial awasero cu 
a cay pa oranan largo y cu e percura 
pa hopi movecion di tera, pero tanto 
na Alemania como na Belgica, 
autoridadnan ta kere cu e cantidad di 
morto lo aumenta den proximo ora y 
dianan, ya cu tin hopi hende perdi cu 
nan famia no sa di nan paradero. 


Mientras cu den oranan di ayera 
tardi e nivel di awa a cuminsa baha, 


Na Limburg tambe tin 
studiantenan di Aruba 

cu ta studiando eynan y 
tambe tin varios famia 
Arubiano bibando pa hopi 
tempo caba den e ciudad 
aki y di famianan aki 

na Aruba, AWEMainta 

a wordo informa cu tur 
hende ta sano y salvo y for 
di peliger. 

Fuera di e problemanan 
serio di inundacion di 
awasero, ayera tambe 

den paisnan cercano di 
Hulanda como na Alemania 
y Belgica, a registra mas 

a bin haya varios curpa di hendenan 
cu a hoga y autoridadnan ta papia di 
un desaster grandi y tragico. 
Awasero den ultimo dianan den 
varios continente ta causando 
problemanan serio caminda na 
Merca tambe e siman aki ciudadnan 
grandi manera New York, a 
confronta inundacionnan formal dor 
di hopi yobida y caminda tambe tin 
hendenan cu a perde nan bida. 
Naturalesa ta hungando un rol hopi 
serio den ultimo simannan caminda 
na varios pais awasero a percura pa 
derumbenan tuma lugar y cu a causa 
morto di centenares di hende y segun 
expertonan riba clima, tur esaki ta 
consecuencia di calentamento di e 
clima, algo cu nan ta bisa cu lo por 
bira ainda pio. 


Pa loke ta Arubianonan bibando 

na Limburg, ta parce cu nan no ta 
coriendo peliger ya cu nan no ta den e 
zona di e problema di kiebro di dam, 
pero tur hende a wordo adverti di 
loke ta tumando lugar y a pidi den 
varios sector pa tuma precaucion pa 
cualkier eventualidad. 


Mesora a tuma medida den e sector 
di e dam caminda a instala pompnan 
grandi pa alivia e situacion y tambe 
tin trabou tumando lugar sin stop 
caminda e kiebro a surgi pa evita cu e 
situacion lo por bay for di man. 

Pueblo a eligi un Gobierno nobo, pero dos 
Minister demisionario den pleno accion ainda 








DESDE luna di maart ultimo, gabinete Wever Croes ta Kisas Bikker kier a sigui e rumbo di Minister Rudy 
demisionario ora cu Prome Minister Evelyn Wever Croes Lampe cu siman pasa a dicidi di bay Landsrecherche 


a dicidi di bay Gobernador y desolve Parlamento, loke a pa entrega keho contra directiva di SKOA pa manera 

pone cu su Gobierno a bira demisionario. su persona a bisa: “Atraco riba caha di placa di pueblo," 

Tres luna despues dia 25 di juni, pueblo di Aruba a eligi sabiendo cu ta na Ministerio Publico e mester a bay 

su representantenan nobo den Parlamento, pues un prome cu na su turno lo ordena Landsrecherche pa haci 

constelacion nobo a huramenta cu ainda no a forma un un investigacion si ta necesario. 

Gobierno nobo, ya cu e dos partidonan cu ta mustra di 

lo bay forma un coalicion, esta MEP y RAIZ, ainda no a Lampe por a bin Parlamento tambe, ya cu t'e organo aki 

keda cla cu e formacion. t'esun cu tin cu controla maneho di un Minister pero 
ambos Minister a mustra cu ta dificil pa nan actua contra 

Ministernan demisionario ta sigui ainda den funcion, di un Gobierno cu no tin presupuesto 2021 aproba ainida 

pero en realidad por bisa cu e pais ta sin Gobierno y tur y awor den nan ultimo dianan, kier hunga heroe den 

loke por wordo haci pa e Ministernan aki, ta di percura bista di pueblo. 

pa algun asunto coriente, wordo realisa. Den caso di Bikker hasta tin un Director di Cuerpo 

Sinembargo den ultimo dianan por a mira dos Minister di Bombero suspendi pa su departamento ya cu el 

demisionario, ta actuando comosifuera ainda nan ta den a bende algun truck di Brandweer sin cu el cana e 

posicion pa haci esaki y entre otro Minister di Husticia caminda corecto p'esaki y awor den mesun ambiente 

a dicidi di yama un “bijeenkomst” e siman aki, di un di investigacion aki, Bikker demisionario ta bin desvia 

constelacion nobo di Parlamento, cu en realidad nunca a di Constelacion pa haya aprobacion pa haya placa di 

duna sosten n'e Minister aki den su funcion. un presupuesto cu no ta aproba ainda y cu dentro di 

E constelacion anterior cu tabata sostene Minister dos luna lo mester tin otro presupuesto, p'e por haci e 

Andin Bikker no ta existi mas, al contrario dos die tres maniobranan aki. 


fraccionnan cu tabata sostene e mandatario aki, ya 
no ta presente den Parlamento mas y s1 kier papia 

di gobernacion a base di integridad, ta imposibel cu 
e Minister ta actuando como sifuera cu e tin sosten 


ainda di Parlamentarionan cu a sostene pa ta den e : 
posicion aki. i 


Awor di repente for di nada, Minister Bikker 

kier soluciona asuntonan cu el a haya tres aña 

y nuebe luna pa haci, pero no a haci, ya cu entre 
otro su maniobra pa cumpra dos of tres truck di 
bombero nobo, no tin sentido ya cu dentro di poco 
lo tin un Minister di Husticia nobo y Andin Bikker 
mester tene e honor na su mes y abstene su mes 
di influencia e trabou di e siguiente Minister di 
Husticia cu tin cu bay carga responsabilidad p'e 
cartera di husticia. 

Ya caba Andin Bikker a acapara hopi atencion ora 
cu el a pidi pa un “bijeenkomst” di un constelacion 
nobo di Parlamento cu no tin nada di haber cu su 
maneho n'e momentonan aki, pero ta bin hunga un 
tipo di wega ridiculo. 


Dl 0 sf 

Ora un Minister bin Parlamento pa un 
“bijeenkomst” ta pa su persona informa Parlamento 
di loke e ta haciendo y bou ningun circunstancia e 
reunion aki di Comision Central, por vota y tuma un 
decision pa loke ta maneho di Bikker. 


Bikker tambe a duna e impresion den cierto 
circulo politico, cu su intencionnan ta un forma di HABRI TUR DIA D | 6:00AM-6:00 PM 


mara man di e siguiente Minister di Husticia, cu Guyabastraat #4 


e tipo di decisionnan aki cu den futuro lo por tin YAMA NOS: 5821915 
consecuencia personal serio pa loke a tuma lugar. Dakota 

Condena segun ley pa menornan di edad 
Hoben di 16 aña condena na 12 luna di 


prison pa asesinato na comienso di aña 
Cuater luna ta condicional 


TRES siman pasa Corte a trata e 
caso penal contra e hoben L.M. di 

16 ana cu porta sera ya cu motibo di 
esaki ta cu e acusado ta un menor di 
edad, pero ayera sinembargo, Corte 

a dicta sentencia y esaki si tabata 
publicamente. 

E hoben di 16 aña a wordo acusa di a 
mata e homber Rudy Ras riba e anochi 
di 31 di december pa 1 di januari y a 
keda legalmente proba cu a haci uzo 
di un cuchiu pa hinca e homber den su 
pecho. 


Huez a splica e hoben acusado cu e 
mester a evalua cu sl e acto aki tabatin 
un intencion su tras, sl e tabata sa 

cu e lo mata e homber of cu e por a 
compronde y sa cu hincando e homber, 
e victima lo por a muri. 


El a bisa e acusado: "Ta tene cuenta 
cu e forma cu bo a actua, un hinca 
den curazon, ta pone cu bo mester 
por tabata sa cu esaki por a causa su 
morto. E hinca a perfora e curazon," 
Hues a bisa e mucha homber, kende a 
scucha e castigo sinta den un kamber 
na KIA. 

El a bisa cu e tabata sinti cu e mester 
a defende su mama y su ruman 
muher. 


Den casonan asina ta papia di 
“noodweer” (algo di urgencia) y a splica 
cu solamente por papia di noodweer 

si tabatin existi un situacion unda cu 

e mester a defende su mes of un otro 
persona. 


Tin declaracion di su mama, un tio 

y otro persona presente y niun por a 
confirma cu tabata existi un situacion 
di e indole ey na momento cu e hecho a 
tuma lugar. Nan ta bisa cu ta berdad 
cu a surgi un discusion entre su mama 
y e victima, pero adultonan presente 
no a sinti esaki como un menasa. 


E omo ya a logra calma e situacion y 
Rudy Ras tabata bayendo su auto y 
diotro banda, mama di e acusado a 
declara tambe cu e no tabata sinti su 
mes menasa y tampoco e situacion 


tabata uno menasante. 

A base di e declaracionnan aki, Huez 
ta conclui cu no tabata existi un 
situacion di cual e mester a defende 
su mes. Esaki ta argumentonan uza 
pa conclui si tabatin un situacion di 
emergencia of no, pa el a actua di e 
forma ey. Pues no tabata existi un 
situacion cu e mester a defende su 
mes. 


Otro consideracionan ta cu Huez a 
bisa cu e ta tene cuenta cu edad di e 
acusado. 

S1 Huez a bisa cu e por compronde 

cu como un persona hoben, e por a 
pensa cu tabata existi un peligro, pero 
esaki ta un consideracion p'e cantidad 
di castigo so y no p'e hecho si tabata 


existi un situacion di emergencia of no. 


"Bo a mata un persona y bo ta 
castigabel," Huez a bise. 


Den sala di Corte tabata presente 
mama di e acusado y otro familiar, 
kendenan a yega un poco laat, pa cual 
Huez mester a repasa loke el a bisa 
caba. 

Como cu ta trata di un menor di edad, 
mester tene cuenta cu e ta cay bou di 
ley hubenil. Pues pa e caso aki, apesar 
cu el a duna e homber un hinca mortal 
den curazon, e no por duna mas di 
loke ley ta bisa y esaki ta 12 luna di 
detencion hubenil. 


Sinembargo el a haci den forma di 
castigo combina, esta 12 luna di cual 4 
luna ta condicional cu 2 aña di prueba 
caminda si den dos aña di tempo 

e bolbe comete un delito similar, e 
mester sinta e castigo nobo, mas e 4 
lunanan cu a keda colga riba su cabes. 
Banda di esaki e mester bay bou gula 
di Reclassering pa maximalmente dos 
aña y esaki ta nifica cu e mester sigul 
tur ordo di Reclassering, manera pone 
su mes bou tratamento sicologico, y 
sigui curso pa controla su agresividad. 
A base di e decisión di Corte aki e 
hoben lo no sinta mucho mas ya cu 
kitando e detencion preventivo, dentro 
di un lapso di dos pa tres siman e lo 
por regresa su cas bek. 

DIMAS ta 
felicita Emilane 
Geerman cu su 

graduacion 





t's change 


US. THE WORLD. 

DEPARTAMENTO di Integracion 
Maneho y Admision di Stranhero 
ta felicita Emilane Geerman cu e 
bunita resultado di culminacion 

di su estudio Bachelor den 
International Business na Haagse 
Hogeschool na Hulanda. 

Emilane a haci un estudio interno 
y externo unda cu na prome lugar 
a midi te na ki grado empleadonan 
di DIMAS ta identifica nan 

mes cu e mision y vision di e 
organisacion y n'e otro banda a 
midi externamente e grado di 
satisfaccion di clientenan. 

E tesis final di Emilane su estudio 
tin e titulo "Who we are Vs. How 
others see us". Cu ambos estudio 
haci Emilane a brinda DIMAS un 
base di recomendacion extenso pa 
desaroya un cultura di integracion 
y aceptacion tanto interno como 
externo. 

Di parti di gerencia y personal di 
DIMAS nan a extende un palabra 
di felicitacion y ta desea Emilane 
hop1 exito y un comienso briyante 
di su carera. 

Casonan aki no ta stop 
Jeugd en Zeden 
Politie a detene 
un entrenador di 
futbol pa abuso 








DEN oranan di diabierne mainta na 
un cas na Tarabana a detene e homber 
di inicialnan Franklin G.J. Priest naci 
na Aruba di 36 aña di edad deteni pa 
violacion di 2 menor di edad. E ta un 
empleado publico, trahando na Bureau 


Leerplicht y ta conoci como un entrenador 
di futbol. 


E articulonan di nos Codigo Penal cu e 
homber ta sospecha di a viola ta: - art 
2:197 (Violacion): 

- art. 2:200 (Acto nan sexual cu un menor 
di 12 aña, pero no a yega e edad di 16 aña 
): - art. 2:203 (Persona cu ta haci acto nan 
sexual cu un otro persona dor di duna 
placa of un regalo of dor di gaña e persona 
cu no yega e edad di 18 aña) y - art 2:204 
(persona cu ta haci acto nan sexual cu un 
otro persona cu ta pone su mes disponible 
pa hacı acto nan sexual aki ricibiendo cen 
y t'e edad di 16 aña, pero no yega e edad 
di 18 aña ainda). 


Pa Cuerpo Policial por resolve mas caso 
cooperacion y informacion di pueblo di 
Aruba ta hopi importante, pesey nos ta 
pidi si bo tin cualkier informacion yama 
nos tiplijn: 11141. Nos ta garantisa cu bo 
ta keda anonimo. 

NewLeaf 


EXECUTORIALE VERKOOP 


Ten overstaan van notaris mr Chamila Agnella Tromp of haar 
waarnemer zal op VRIJDAG 27 AUGUSTUS 2021 om 10:00 
uur ‘s-morgens bij de Kamer van Koophandel 
(Auditorium) aan de L.G. Smith Boulevard 10, Oranjestad, 
Aruba, in één zitting bij opbod en afslag in het openbaar worden 
verkocht, ex artikel 3:268 van het Burgerlijk Wetboek van 
Aruba: 


1. EMMASTRAAT 69 


een woonhuis staande op een perceel eigendomsgrond groot 510 m2, 
gelegen aan de Emmastraat in Aruba, kadastraal bekend als Eerste 
Afdeling Sectie N nummer 1101. 


richtprijs: Afl. 314.000,-- 
2. ESSO HEIGHTS G-12 


een woonhuis staande op het recht van erfpacht tot 13 augustus 2052 
op een perceel domeingrond groot 500 m2 gelegen te Esso Heights in 
Aruba, als nader omschreven in kadastrale meetbrief nummer 1 van 3 
januari 1992. 


richtprijs: Afl. 177.000,-- 


3. SAN FUEGO 5-R 


een woonhuis staande op het recht van erfpacht tot 21 juli 2059 op 
een perceel domeingrond groot 610 m2 gelegen te San Fuego in Aruba, 
kadastraal bekend als Derde Afdeling Sectie D nummer 986. 


richtprijs: Afl. 200.000,-- 


4. SERO BIENTO 27-A 


een woonhuis staande op het recht van erfpacht tot 17 februari 2054 
op een perceel domeingrond groot 599 m2 gelegen te Sero Biento in 
Aruba, kadastraal bekend als Eerste Afdeling Sectie R nummer 2820. 


richtprijs: Afl. 220.000, -- 


- Een onherroepelijk en onvoorwaardelijk onderhands bod kan worden 
uitgebracht tot uiterlijk donderdag 12 augustus 2021 ten kantore van 
NewLeaf Notary of via email auction@newleafaruba.com. Het 
biedingsformulier is zowel op het kantoor van NewLeaf Notary alsmede op 
de website www.newleafaruba.com verkrijgbaar. 

- Iedere bieder is gehouden, zowel bij het uitbrengen van een onderhands 
bod als op de veiling zelf, zich te legitimeren met een geldig paspoort of ID 
en middels een bereidheidsverklaring, een bankgarantie of andere vorm van 
zekerheid aan te tonen aan de Executant in staat te zijn tot nakoming van 
zijn bod en de bijkomende kosten. 

- De Executant behoudt zich het recht voor de executieveiling uit te stellen 
dan wel op te houden zonder daarvoor de reden te noemen. 

- Op de veiling zijn van toepassing de Algemene Veilingvoorwaarden voor 
Executieveilingen (AVVE) en de Bijzondere Veilingvoorwaarden zoals 
vastgesteld door notaris mr. Chamila Agnella Tromp. 


Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 


www.newleafaruba.com 

Inspeccion di Salud Aruba: 


AWEMainta.com 


Cierto remedi di presion ta contamina 


Losartankalium, Valsartan y Irbesartan, Botica lo tuma contacto cu pashentnan 


INSPECCION di Salud Aruba 
(IVA) a haya notificacion for di un 
importador di remedi cu tin un 
cierto produccion (batch/charge/ 
lot) di e remedi Losartankalium, 
Valsartan y Irbesartan cu ta 
wordo saca for di mercado (recall) 
na boticanan na Aruba pa motibo 
di contaminacion cu e producto 
AZBT. Un di e importadornan di 
remedi na Aruba a verifica cu tin 
batchnan contamina cu a wordo 
importa na Aruba y a tuma e 
accionnan necesario pa informa e 
boticanan debidamente. 


Miembro di directiva di Asociacion 
di Boticario (VAA), drs. Adrienne 
Tromp, a confirma cu boticanan 

a kita e batchnan aki for di nan 
botica y ta den e proceso pa tuma 
contact cu e pashent cu a haya e 
remedi contamina. 


Pa kico e remedi ta? 

E remedinan aki ta wordo prescribi 
pa individuonan cu ta sufri di 
presion halto y cu problemanan di 
curason. Na Aruba e remedinan 
Losartankalium, Valsartan y 
Irbesartan ta obtenibel cu receta di 
dokter na botica. 

Kico a pasa? E batchnan 
contamina aki ta contene 

e producto AZBT cu por ta 
canceroso. Ta importante pa 


menciona cu e contaminacion 
ak1 ta pasa durante e proceso 
di produccion di remedi y no 
por wordo preveni. Sinembargo, 
control riba calidad di remedi 
ta hop1 rigoroso y e limite unda 
cu ta acepta un contaminacion 
ta hop1 stricto. Pues, a haya 

un cantidad hop1 chikito di e 
producto AZBT aki. Esaki ta 
nifica cu e chens cu en berdad 
por haya cancer dor di bebe e 
remedinan aki (Losartankalium, 
Valsartan of Irbesartan) cu ta 
contamina ta 0.000001%, dus 
practicamente 0%. 


Kico e pashent por haci? 

E botica mes lo tuma contacto 

cu e pashent, pero e Inspectora 

di Remedi, drs. Roselynn 

Angela (Boticario) ta urgi esnan 
cu ta uzando e remedinan 
Losartankalium, Valsartan y 
Irbesartan pa controla e charge/lot 
nummer riba nan paki di remedi 
pa wak si nan remedi ta den e lista 
di recall. E charge/lot nummer 

ta indica e batch di e remedi y 

por haya na banda riba e paki di 
remedi (mira e potret adhunto pa 
un ehempel). 

Solamente remedinan cu tin 

e chargenummer cu ta wordo 
indica riba e lista di recall, mester 
entrega bek na botica. E lista di 





recall por haya akinan. Pues, sie 
chargenummer riba e remedi ta 
cuadra cu e chargenummer cu tin 
riba e lista, e pashent mester tuma 
contacto cu su Botica. 


E Inspectora di Remedi y 
Presidente di Asociacion di Dokter 
di Cas (HAVA), dr. Joaquin van 
Trigt, ta compronde cu hopi 
pashent lo tin pregunta y/of 
preocupacion, pero kier pidi tur 
pashent cu si acaso nan tin un 
remedi cu ta cay bou di esnan 
contamina, pa no stop di bebe nan 
remedi tanten cu no a haya un 
otro remedi di Botica. E riesgo pa 
stop di bebe e remedi sin tin un 
otro remedi cu ta regula e presion 
ta hop1 mas grave cu e risico di 
contaminacion. Pashentnan cu tin 
remedi cu NO ta cay den e lista di 
esnan contamina, no mester haci 
nada. 





Elevando e nivel di futbol na Aruba! 


E Asociacion di Futbol di Aruba 
(AV B) a lansa recientemente e 
programa Grow Football Aruba. E 
programa aki tin como meta pa subi 
e nivel di futbol na Aruba. El a ser 
inicia dor di Presidente ing. Richard 
Dijkhoff y e ta wordo ehecuta cu e 
ayudo di un ekipo tecnico dirigi dor di 
Stanley Menzo. 


E programa ta pone diferente 
aspecto di futbol florece y ta pone 
enfoke riba e desaroyo di trainer, 
referee, clubnan, e futbol femenino, 
promocion di talento, e seleccionnan 


nacional di Aruba, e 
facilidadnan y e desaroyo di e 
liga di futbol di Aruba. 

E actividadnan di Grow 
Football Aruba ta keda 
ehecuta di acuerdo cu varios 
pilarnan den e operacionnan 
di e programa. 


Cada pilar ta keda trata 
den un serie di pelicula cu 
por mira riba YouTube y Facebook. 
Entre e pilarnan cu a keda trata t'e 
desaroyo di trainernan, e desaroyo 
di clubnan, talento y e desaroyo di 





futbol femenino. 


Keda pendiente pa mas di Grow 
Football Aruba. 

E siman aki famia Ling a haci 
entrega di nan buki, titula Ling 
Legacy: A Journey of Family, Food 
and One Happy island”. Biblioteca 
a haya 3 ehemplar, pa su Dept. 
Arubiana, biblioteca publico na 
Playa y tambe uno pa biblioteca 
na San Nicolas. 

Famia Ling a bishita Dept. 
Arubiana pa haci un entrega 
personal. Riba potret ta wak 

nan hunto cu coleganan di Dept. 
Arubiana, hefe di Dept. Arubiana, 
sra. Des Croes y directora di BNA, 
sra. Astrid Britten. 





E buki ta un bunita presentacion 
di famia Ling y nan historia, 
trabou, famia y nan bida. Tambe pu p . A e/o. 
un tiki di historia di China como = zi 

hoe inde re * Recordatorio! “aje? 
e buki ‘A labor of love’ den prologo. Y. U po 
E produccion ta rico na material 
visual y ta bay bek 4 generacion. 
Tambe tin un capitulo riba tur 


Diadomingo 18 di juli 
e empleadonan cu a traha na : ; f 
supermercado Ling & Sons. Ta ultimo dia pa haci 
E idea pa compilia tur material y USO di suma riba bo kaarchi 


skirbi un buki di famia tabata di 











Mu E E came E LED Despues di 18 di juli, e kaarchi lo wordo 
Ling, pero despues esaki a bira un l 
proyecto di famia y a desaroya den desactiva y e suma lo wordo cancela 


un publicacion pa mas hende por 
disfruta di dje. 





Famia Ling na 2016 a lanta The Kiko mi mester haci ora mi kaarchi ta bashi? 
Jordan Ling Foundation”. E meta | | | | 

principal di JLF ta pa yuda mas Si bo a aplica pa asistencia na FPNC: 

tanto posibel promove cuido di corda tene bo kaarchi pa ricibi pakete 


personanan cu ta sufri di Salud 
Mental na Aruba como tambe 
duna mas informacion di salud 
mental. 


Si bo no a aplica na FPNC: 
por fabor lag abo kaarchi na cahera di supermercado 





E buki ta dedica ‘in loving 
memory' na Jordan Ling y e 
fondonan recauda ta bay p'e 
fundacion JLF. E bukinan lo ta 
obtenibel den librerianan local y 
tambe n'e fundacion ya menciona. 
Miembronan di biblioteca por fia 
esaki pronto. 

Jacintho Christiaans, ta retira for di Hilton Aruba 
Caribbean Resort 8 Casino despues di 37 aña di servicio 


UN persona jong na 
curason, assistant bar 
supervisor, Jacintho 
Marianus Christiaans, 
recientemente a retira for 
di Hilton Aruba Caribbean 
Resort € Casino. El a 
wordo presenta cu un 
bouquet di flor, un carta 

di aprecio y un regalito na 
un evento chikito na Mira 
Solo Bar, den presencia di 
su estimado casa Filomena, 
su dos ylu muher, Glenn 
Farro, Director di Recurso 
Humano, y Vasco Basell1, 
General Manager. 


Jacintho “Chin” 
Christiaans a traha p'e 
resort pa 32 aña largo. 
Durante su tempo aki el 
a mira diferente cambio 
y biba diferente reto cual 
semper el a surpasa, na 
mes momento supera 


tur espectativa die 
bishitantenan di e 
resort, kende sigur lo 
haya falta di su skills 
social y di mix drinks. 
Ambos Farro y 
Baselh a gradici nan 
miembro di team 
retira, deseando 

e tur cos bon den 

su aventura nobo 
bayendo pa pensioen 
pa un descanso bon 
mereci, hobbies y den 
compania di su famia. 


Baselli a papia na nomber 
di henter e team: ‘Mi 

kier expresa mi sincero 
gratitud p'e trabao duro 

y profesionalismo cu bo a 
demostra e ultimo 32 aña 
na nos estimado hotel," el 
a bisa. “Bo compromiso y 
dedicacion semper tabata 
un inspiracion pa bo 


coleganan, supervisors y 
managers, kende sigur lo 
haya falta di traha cu bo. 
Abo ta representa loke 


semper a defini e resort aki, 


e hospitalidad berdadero y 


caluroso di su empleadonan 


y miembronan di team. 
Awor cu bo ta bay inicia un 
capitulo nobo den bo bida, 





nos ta duna bo pabien, y 
desea di extende un masha 
danki for di curason, pa un 
bon trabao haci.” 


Den e imagen, nos por 

mira e bunita evento cu a 
tuma lugar cu drinks y hors 
d'oeuvres na Hilton bisando 
nan ex-bartender ayo. 





Minister Andin Bikker ta pidi TOPA y DRH pa resolve 
diferencianan di opinion na mesa di dialogo 


PA loke t'e diferencia di opinion entre sindicato TOPA 
y Departamento di Recursonan Humano (DRH), pa cu 
e reorganisacion na KIA, Minister demisionario mr. 
Andin Bikker a remarca lo siguiente: "Ora cu a drenta 
Gobierno na 2017 sindicatonan a informa Minister 
Bikker cu nan no a wordo debidamente consulta dor di 
e Minister anterior riba e loke e Minister a presenta na 
ministerraad na 2017 y cu loke e Minister a presenta no 
ta carga nan aprobacion. E ora a cuminsa un proceso di 
consulta amplio cu e sindicatonan hunto cu DRH, cual 
a termina 1 di november 2019 ora cu un Landsbeluit pa 
reorganisa KIA a keda cla”. 

Cuminsamento di 2020 e pandemia a bati na porta di 
mundo y dor di e incertidumbre financerio tur proceso 
cu lo tin consecuencia financeiro grandi mester a wordo 
poni un rato “on hold”, según Minister Andin Bikker a 
duna di conoce. 

E ana aki ora cu a bira cla cu e economia a cuminsa 
recupera, Minister Andin Bikker a bay ministerraad cu 
un solucion proponi pa DRH cual por cuminsa wordo 
implementa alvast y cu pais Aruba por afford pa paga 
awor, te ora cu nos recupera di e efectonan economico 
grandi di e pandemia. 

Diahuebs tabatin un reunion fructifero y den bon 





ambiente cu tur sindicato y DRH caminda a palabra e 
implementacion y e proximo pasonan pa cu esaki. Pues 
e procesonan di bevordering ta sigui cana, niun hende 
no por a premira ni yuda cu un pandemia a presenta. 
Minister Bikker ta lamenta cu procesonan laboral ta 
wordo discuti via media y e ta haci un apelacion pa 
TOPA y DRH resolve nan diferencianan di opinion na 
mesa di dialogo. Te aki e posición tuma pa Minister 
Andin Bikker. 

Concierto di Leerorkest Aruba a bira realidad 


Como 300 alumno a demostra nan 
abilidad musical na ciere di aña escolar 


LEERORKEST Aruba a pone 
como 300 alumno a duna nan prome 
concierto cu nan instrumentonan 
orkestral. Recientemente, den e 
ultimo siman di scol, alumnonan 
di cinco scol piloto Colegio Laura 
Wernet Paskel, Prinses Amalia 
Basisschool, St. Paulus School, 
SOAZA y Graf von Zinzendorf a 
bin hunto pa toca, canta y baila 
yen di entusiasmo, expresando nan 


f 





conocemento musical cu Leerorkest 
Aruba a brinda na nan. 

No solamente grupo di alumno 

a haya AMV cu ta Algemene 
Muziekvorming, pero pa varios, nan 
a haya e oportunidad unico pa keda 





introduci na instrumentonan manera 
violin, cello, trombone, trompet, 
clarinet, dwarsfluit. 

Y asina mes, despues di apenas 
cuater luna di les di instrumento, un 
biaha pa siman, nan por a acompaña 
nan co-alumnonan mas hoben cu a 
canta cu hopi gana. 


E tabata un momento unico na unda 
por a mira e alegria riba e caranan 
dino solamente e alumnonan, pero 
tambe e docentenan y di tur cu tabata 


presente. Un cabezante di scol, Eta 
Geerman di Laura Wernet Paskel 
por ehempel a expresa su emocion pa 
mira su muchanan forma un orkesta 
real y e 1mpacto positivo cu musica 

y e esfuersonan di Leerorkest Aruba 
tabatin riba tur mucha cu ta atende e 
scol. 





Es mas a mira un adelanto grandi 
den resultado escolar en general. 


"Alumno y docentenan, tur ta 
contento," ta locual Eta Geerman a 
expresa. Su opinion ta comparti pa 
tur n'e otro scolnan cu ta participa 
den e proyecto piloto di Leerorkest 
Aruba cu tin e ambicion cu denter 
di algun aña, tur alumno di scol 
na Aruba haya e oportunidad pa 
participa n'e programa di musica y 
instrumento, cu ayudo di diferente 
docente di musica cu ta traha part- 
time cu Leerorkest Aruba, pero ta 
duna 100 porciento di nan energia pa 
e muchanan. 


Staff di Direccion di Cultura tambe 
tabata presente pa por a experiencia 
e momentonan special aki y tur 
tabata inspira. 

Leerorkest Aruba a bira un realidad 


danki na s 

Husticia y Seguridad di Hulanda 

cu intervencion di Director di 
Leerorkest Amsterdam Marco de 
Souza, kende tabata na Aruba recien 
pa firma convenionan cu mas scol pa 
participa n'e programa musical. 


Lider artistico di Leerorkest Aruba, 
Johnny Croes tabata sumamente 
feliz p'e prome conciertonan aki. 
Johnny Croes no solamente t'e 
persona cu a acerca Marco de Souza 
pa Aruba tambe haya un Leerorkest, 
e ta e motor tras di e programanan 





digital cu a bira hop1 popular tambe. 
Coordinador organisatorio di 
Leerorkest Aruba, Juliette van 
Romondt ta percura p'e organisacion 
y su envolvimento ta danki n'e 
cooperacion di Minister di Enseñansa 
Rudy Lampe, kende for di principio 
a sostene e proyecto. Un gratitud 
special ta bay pa Rotary Club of 
Aruba cu a percura pa tur mucha tin 
nan uniform. 


Miembronan di directiva di 
Leerorkest Aruba, Presidente Grace 
Maduro, Secretario Janice Poeran, 
Tesorero Stanley Looman y miembro 
Dilma Arends Geerman tambe a 
presencia e conciertonan cu a enfatisa 
e balor di percura cu berdad musica 
ta pa tur mucha. 

lantamento Basico pa nos muchanan hunto cu Buki di Pret 


XA 





E 
E $ 3 y 
BUE 
Í | j t 
i t 
t 


‘HEMET 


rA 
T 


A 





NET prome cu scol a sera muchannan di scolnan Basico sigui e parti di “workshop” p'e muchanan di plantamente 
a ricib1 “Buki di Pret” pa por a hiba cas. E buki ta contene basico caminda e muchanan a sina con un simiya mester 
varlos oferta specialmente pa nos muchanan. Sea cu bo wordo planta adecuadamente via di un presentacion y 
ya haya prijsnan special of tin algun cu ta ofrece na nos despues esaki a sigui den e parti practico. 
muchanan workshopnan gratis. 
Mayornan por disfruta cu nan yiunan hopi otro oferta cu Cada mucha un haya un pochi chikito caminda nan 
tin den e “buki di Pret” aki. mester a pone gordura y efectua e plantamento di dos 

m E simiya di Boonchi Cunuco. Na final nan mester bai cas 
| cu nan pochi p'asina sigui cuida esaki te ora cu e crece pa 
nan haya cosecha. 





Net prome cu e workshop a cuminsa e muchanan por 
a disfruta di un dushi mango fresco for di matanan di 
canta Rosa. Nan a keda masha encanta cu nan mango. 


Ta simplemente mester presenta cu e buki y asina ricibi 
bo oferta. Den e “Buki di Pret" aki nos Departamente 
di Agricultura, Cria y Pesca Santa Rosa tambe a 
participa. Nos contribucion ta dos fecha di wordkshop di 
plantamento basico specialmente pa nos muchanan. 
Mayornan a cuminsa reserva p'e dos fechanan cu nos tin 
disponibel manera cu *Buki di Pret" a indica. Cual t'e 
fechanan di 15 y 29 di juli aki na Santa Rosa. Cu un sonrisa grandi riba nan cara nan a ricibi nan 
certificado di participacion den nos plantamento basico 
Diahuebs mainta varios mucha a yega Santa Rosa p'asina aki na Santa Rosa hunto cu “Buki di Pret” 





participa den e Curso Basico di Plantamento. Tabata 2 E otro fecha p'e workshop similar ta dia 29 di juli cual 
ora parti mainta caminda e colega sr. Ludwig Rasmijn ya caba cuponan ta limita. No tin mucho lugar mas 

a percura p'e muchanan haya un guia den Santa Rosa disponibel. Asina ta pura y reseva esaki via di email. 
pasina admira e trabounan cu ta wordo haci y tambe info@santarosa.aw mandabo tur informacion di e yiu cu 


admira e bestianan cu nos tin den Santa Rosa. Despuesa ta desea di participa den nos workshop 

Tin chens ainda pa inscribi na Avond Mavo 


DIRECTORA di Avond Mavo Natalie 
Geerman, a tene un conferencia di prensa 
diaranson ultimo pa cu e interes di adultonan 
cu tin e deseo di sigui nan enseñansa ainda y 
e oportunidad di inscribi. 

6296 di alumnonan a logra gradua e fin di 

ana escolar aki na Avond Mavo, cual ta 102 
graduado. 

E number ey no ta final ainda s1; awe, 
diabierna, lo bira conoci cuanto mas lo a logra 
gradua, debi cu tin alumno cu por gradua 
ainda den tijdvak 3. 


E Directora a splica cu eigenlijk awe lo te 
ultimo dia pa inscribi, ya cu tin hopi interes di 
personanan cu lo kier sigui cu nan estudio, sea 
pasobra nan no por a cab'e pa tal motibo y kier sigui of cu 
nan a cay afo den dia y kier sigul'e anochi. 

E ta invita tur hende cu ta desea di inscribi pa haci esaki, 
por bishita nan website www.avondmavoaruba.com pa 
por ta na altura di tur e rekisitonan pa por inscribi. 


Segun e Firectora, e proceso di inscripcion lo ta bay ta 
completamente online mescos cu aña pasa, si tin algun 
duda of pregunta por yama 583-8720 of email nan na 
helpdesk@avondmavoaruba.com. 

Lo tin algun cambio pa cu inscripcion e ana aki. 

Pa alumnonan cu a keda sinta den leerjaar 3 na 
‘dagschool’cu kier bin Avond Mavo, nan por laganan 


A "hae CES ae EEN 

| am 
AVL 

bay over pa leerjaar 4 (examenklas) si tin un voldoende 
pakket. 

Pa alumnonan cu a keda sinta den examenklas na EPB y 
no a logra haya diploma, por drenta leerjaar 2 di Avond 
Mavo bou di un contracto. 

Riba www.avondmavoaruba.com por haya sa mas 
informacion tocante kico e contract ak1 ta encera of por 
yama puntra tambe tocante esaki. 


P'e siguiente aña escolar e Directora ta splica cu nan 

a haya e luz berde pa por duna les fisicamente den un 
lokaal atrobe, pero tin e opcion di keda online so tambe. 
Pa pago di e inscrpicion ta acepta pago via swipe so. 


SUONA ta zona pronto riba mercado, 
bo medicina alternativo pa kita stress 


ARUBA durante un aña y mei a keda warda pa por 
baila, diverti y lubida di tur problema. E ora sero a yega, 
e noticia a bira oficial! 

Despues di algun luna di preparacion y organisacion, 
awor Piar Productions, bou di direccion di Raul Piar, a 
anuncia lansamento oficial di e banda musical SUONA. 
SUONA, cual ta nifica: It Sounds! ta consisti di 6 
integrante. 6 persona cu ta cla pa entrega nan talento 
na henter un comunidad unda vocalisacion, musica y 
ritmo lo sali manera un terapia pa cada ser humano cu 
lo probecha di e musica cu nan lo transimiti, manera nan 
medicina personal. 

Un vibracion diferente cu lo pone bo lanta y baila, un 
energia positivo cu lo kita tur malestar. E personanan 
aki no ta desconoci den mundo di farandula y musica. 
Chendell Beaumont, Arianne Westerburger y Jerwin 
Hernandez lo t'e cara y voznan den front y e parti musical 
ta na encargo di Adair Kelly, Urvin Danker y Raul Piar 
(Director Musical). Sin laga afo e profesionalnan cu 
semper tin un tremendo zonido cu lo carga e banda cu ta 
High Performance Aruba. 

E constelación di musiconan aki lo ta na encargo di 





bo entretenimento y asina duna bo nan musica fresco, 
inovativo y laga bo gosa di musica riba nivel di un banda 
grandi. SUONA a prepara un repertorio super varia y 

cu cancionnan den diferente genero, cla pa duna bon 
ambiente na tur bailado. Keda pendiente! S1 bo kier 
conoce mas di SUONA nos ta invita bo pa subi nos pagina 
di Facebook y Instagram desde awe. Den e proximo 
dianan nos lo duna mas informacion di e salida oficial pa 
publico di SUONA, cu lo tuma lugar den e prome siman 
di augustus. 

UN SNECHI DI PALABRA DI DIOS 


XVI DIADOMINGO DEN ANA 
2021 Nr. 320 

I lect: Yer 23,1-6 

Salmo: 23 

II lect: Ef. 2,13-18 

Evangelio: Mc 6, 30-34 


18 di juli 


Den e tempo aya, e apostelnan a regresa cerca Hesus 
y a cont E tur loke nan a haci y loke nan a siia e 
hendenan. Como tabatin hopi hende ta cana bay bin, 
Hesus cu su discipelnan ni sikiera a haya chens pa 
come. P'esey, Hesus a bisa e discipelnan: “Ban un 
luga solitario caminda nos so por sosega un poco." Y 
nan so a sali cu boto pa un luga solitario. Pero hopi 
hende a mira nan nabega y a compronde na unda nan 
ta bay. For di tur ciudad e hendenan a sali core bay 
e luga solitario y nan a yega prome cu Hesus cu su 
discipelnan mes. 


Ora Hesus a sali for di e boto, El a mira un multitud 
grandi y a haya duele di nan, pasobra nan tabata 
manera carne sin wardado. El a cuminsa siña nan na 
placa chikito. 


Palabra di Senor. 


MENSAHE 


Despues cu discipelnan di Hesus a cumpli cu e prome 
mision di evangelisacion nan ta bolbe cerca Hesus pa 
dun’E cuenta. 

Nan ta consciente cu Hesus a encarga nan e mision 
aki, cu nan ta anuncia Su persona y Su reino, p'esey 
tambe ta indispensabel pa duna cuenta kico nan a 
haci. Nan a actua den nomber di Hesus. 

E actitud aki di discipelnan ta sina nos tur, como 
sacerdote- y laiconan con nos mester trata nos trabou 
pastoral. 


Ora un persona ta haya algun encargo cerca 
superiornan di su “empresa”, e ta keda comprometi pa 
duna cuenta di su mision. 


Asina tambe mester ta den nos sirbishi cristian. Nos 
ta den e mundo aki pa traha y evangelisa den nomber 
di Hesucristo. P'esey tambe cada mision mester 
cuminsa y termina na pia di Hesus. 


Nos ta biba den un mundo cu no tin tempo pa 
comparti cu otro, den un mundo egoista, caminda tur 
cos nos kier haci na nos manera. 


Nos ta cay den tentacion di propaga nos mes, busca 
nos mes fama y elogio, anto nos ta descuida pa cada 
accion cuminsa y termina na pia di Hesus. 








Lo minimo, ta urgente pa cada cristian cuminsa y 
termina cada dia den presencia di Senor. Ta trata di 
oracion di mainta y anochi. 


Ora bo tin contacto permanente cu Señor bo bida lo 
bira diferente. Tur bo accionnan lo haya bendicion. 
Caminda tin amor, respet y confiansa nos sa comparti 
cu otro tur experiencia di nos bida. Asina tambe 
Hesus ta desea pa nos comparti cun'E nos bida. Esey 
mester bira pa nos manera un oracion. 


S1 bo no sa con pa resa — simplemente cuminsa conta 
Hesus bo bida. Bo relato lo bira un oracion bunita y 
agradabel pa Señor. 


Hesus a mira un multitud cu a busc'E, a sint1 duele 
di nan y cuminsa sinanan. Por parce cu di e multitud 
grandi di antes, awe poco hende ta busca Hesus. 
Bida sin Hesus ta un bida sin futuro. 

Busc’E mainta y anochi. Yuda otro yega cerca Hesus. 


ORACION 

Danki Señor pa tur esnan cu ta yuda mi busca Bo 
presencia. 

PROPOSITO 


Pone mas atencion riba regularidad y devocion di nos 
oracion. 

Blaneronan 


Surinameno liber 


despues di paga 
boet grand! 





E siman aki Afpakteam a detene 
dos persona na Aeropuerto 
Internacional Reina Beatrix, 
kendenan tabata biahando di 
Merca pa Surinam. E biaheronan, 
un homber y un muher, a keda sin 
cumpli cu nan deber di meld cu nan 
tabata biahando cu mas cu 100.000 
dolar. 

Nan a wordo voorgeleid ayera, 
caminda Ministerio Publico a haci 
nan un proposicion pa un boet di en 
total 20.000 dolar, pa motibo cu nan 
a keda sin meld cu nan tabatin e 
suma cu nan. 


E sospechosonan a bay di acuerdo 
cu e boet. Esey kier men cu e caso 
penal contra nan a wordo kita y cu 
nan lo no wordo persigui mas. 

E suma aki lo bay directamente pa 
Fondo di Combati Criminalidad. 
Placa di e fondo ta wordo usa pa 
combati criminalidad. Afpakteam 
di Aruba kier aporta visiblemente 
n’esaki. 


Afpakteam ta un cooperacion entre 
Ministerio Publico, Cuerpo Policial 
di Aruba, Aduana, Fiot (Fiscale 
inlichtingen- en opsporingsteam) 
di Departamento di Impuesto, 
FIOD (Fiscale Inlichtingen- en 
Opsporingsdienst), Marechaussee, 
Kustwacht, Meldpunt (Meldpunt 


Ongebruikelijke Transacties) y RST. 


Afpakteam ta combati criminalidad 
financiero-economico. 

Pa acerca Afpakteam cu tipnan 
tocante labamento di placa via 
afpakteam@kparuba.com of via 
tiplijn 11141. 








De Q 


He who dwells in the shelter of the Most High will 
rest in the shadow of the Almighty. I will say of the 
LORD, “He is my refuge and my fortress, my God, in 
whom I trust." ... “Because he loves me,” says the 
LORD, “I will rescue him; I will protect him, for he 
acknowledges my name. 


With heavy hearts we announce the sudden passing 
of our Wife and Mother. 





Beryl Yvonne lllidge Duinkerk 
*01-12-1934 115-07-2021 
Left to mourn her loss is her: 


Husband: 
Children: 


Antonio E. Illidge 
Cecilia lllidge 
Antonio lllidge 
Glenn Illidge 
Errol Illidge 
Michael Illidge 
Gloria lllidge 
Rudolph Illidge 
Carlton Duinkerk and family 
Tlvan Duinkerk and family 
Winston Duinkerk and family 
Viola Duinkerk and family 
Imelda- Clark- Duinkerk and family 
Sherryl Duinkerk and family 
Grandchildren: 
Deborah Sampson, Krista Sampson, Michiel Rosa, 
Jo-Anne lllidge, Jose-Antonio lllidge, Heather Genisis 
Franke, Trevor lllidge, Selinna Illidge, Shaun Illidge, 
Darryl lllidge, Michelle lllidge, Steffany lllidge, Ilvana 
Esseboom, Ivan Esseboom, Tracy Illidge, Sharis Illidge, 
Shandeeh lllidge, Rignald Illidge 
Daughter in law: 
Shirley Illidge-Hilman 
Sharon Illidge-Levenston 
Edwina lllidge-Vorst 
Marlene Illidge- Hutchinson 
Son in law: Earl Esseboom 


Brothers: 


Sisters: 


All cousins, nieces, nephews, great grandchildren, 
great great grandchildren, and great great great 
grandchildren too numerous to mention. 


Related to: Van Stralen, Dedier, Van Zante, Jackson, 
Marsdin, Franke, La Rosa, Gordon, and Schmidt. 
Best friend: Ivonne Franklin, Bernice Ellis, Mulrain, 
Leon Jansen. 


We apologize if we forgot to mention anyone during 
our time of sorrow. 


Funeral will be held on Tuesday July 20th, 2021, 
with a viewing from 9am to 11 am at the Methodist 
Church in San Nicolaas 


We will not accept any visitors at home after the 
funeral 
Thank you for your understanding. 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 


Cu dolor na nos curazon, nos ta participa fayecimento di 
nos casa, tata, ruman, welo y omo stima 





M de 


Sr. Willem Agapito Wever 
mihor conoci como:”Wijs” 
chauffeur TX-281 
*28-01-1951 113-07-2021 


Na nomber di su: 
Casa stima: sra. Elvita Maria Hoek 


Unico yiu muher stima: 
Vanessa Wever & pareha Jonathan Martinez 


Unico preto di su wowonan: 
Shiloh & Le'Veon Martinez 


Mayornan: TFrans & TRegina Wever Lampe 


Rumannan stima: 
THendrick, Olga, TRosa, Glenda, Theo, tRosalinda 


Swanan: 
Betto Tromp, Frans Angela, Franklin & Humprey Hoek 


Consuegro: Catherine & Marcelo Martinez 
Cuñanan: Greta, Raquel Wever, Marieta € Vivian Hoek 


Sobrino y sobrinanan stima: 

Mayra, Elliemay, Sandro, Michael, Giovanni, Andino, 
Rusalka, Shakira, Jetty, David, Michel, Micheline; tur cu 
nan respectivo famia. 

Tanta: Clara Bomba & famia 


Primo y primanan, amigo y amiganan cu ta hopi pa 
menciona. 


Grupo di orashon: Famia di Dios 
Coleganan taxista 


Mascotanan stima: 
Spotty, Patron, Beertje, Rambo, Daisy 


Conocirnan y tur famia na: Hulanda, Merco, St. 
Maarten, Brazil, Mexico, Corsow & India 


Un danki special na Edmund Harms Foundation y un 
gradicimento caluroso pa e atencion na full e staff di 
Oncoloog dr. Ladenius y full e staff di huisarts dr. Pieterse 


Y demas famia: Wever-Lampe, Kock, Hoek, Martinez, 
Rodriguez, Williams, Angela, Tromp, Kelly, Punselie, 
Croes, Guicherit, Ching, de Cuba, Vrolijk, Pedro, Tobel, 
Werleman, Alvarez, de Jongh, Bomba & Smith 


Kier a invita tur amigo, bisiña y conocir pa asisti na e 
acto di despedida cual lo tuma lugar diasabra 17 july 
2021 di 2or pa 4or di atardi na misa Sta Theresita 

na San Nicolaas sigi pa un respons. 


Enbes di flor of krans un donacion pa Edmund 
Harms Foundation lo ta altamente aprecia, lo tin un 
box den misa pa e bunita gesto aki. 

SA EMainta 


E unico corant GRATIS 


Abona awo 
Manda un e-rmail na: 
Noticiaeawemainta.com 
y sKirbi e palabranan: "Ami Kier Abona” 


E 


Like us on: 
facebook. 
f 








Like nos riba facebook 









Keda "up to date y like nos riba facebook 
www.facebooK.com/awemainta 


Subi riba nos website 


Www .awemainta.com 





& 
AWEMainta completamente 


DIGITAL 








